2019 Nissan Versa S Plus 3N1CN7AP9KL874214 | Nissan Of Lithia Springs Lithia Springs, GA
Stock #: KL874214 Ramaphosa kondig kabinet vanaand aan | Maroela Media
Die presidensie het in ŉ verklaring gesê Ramaphosa sal die aankondiging om 20:00 by die Uniegebou doen.
Daar is verwag dat Ramaphosa sy kabinet al Maandag sou aankondig, maar die presidensie het toe laat hoor dit gebeur eers later in die week.
Maroela Media het vroeër berig die magspel binne die ANC is besig om die druk op Ramaphosa te laat oplaai.
Hy is vasgevang in die werklikhede en teenstrydighede van openlik strydende interne ANC-faksies wat geakkommodeer moet word, ’n verminderde aantal ANC-setels in die parlement, sy beloftes van ’n verkleinde kabinet en sy onderneming om ’n skoon regering daar te stel.
Ramaphosa se huiwering om sy kabinet aan te kondig is uit sommige oorde geloof aangesien dit kan beteken dat hy deeglik is met sy aanstellings, terwyl dit die rand reeds negatief beïnvloed het en buitelandse beleggers laat wonder.
Ramaphosa het talle kopsere gehad insluitend dié van die ANC-onderleier, David Mabuza, wat eers Dinsdag ingehuldig is en dus nou sonder omstredenheid vir ’n verdere termyn as adjunkpresident oorweeg kan word.
’n Verdere vertraging volg op die bevinding van die openbare beskermer, adv. Busisiwe Mkhwebane, teen die minister van openbare ondernemings, Pravin Gordhan, wat ’n sleutelvennoot van Ramaphosa is. Die bevinding handel oor die toestaan van aftreevoordele aan ’n voormalige adjunkkommissaris van die Suid-Afrikaanse Inkomstediens, Ivan Pillay.
Benewens hierdie faksiegevegte en etiese probleme te midde van beloftes van ’n skoon kabinet sit Ramaphosa ook met die uitdaging dat hy onderneem het om die kabinet te verklein, maar dat byna niemand in sy vorige kabinet uit die politiek getree het nie.
Dit is ’n resep vir ontevredenheid, want dit beteken hy gaan mense uit die kabinet moet laat – ’n verlaging in posisie en inkomste wat byna nooit met grasie hanteer word deur die betrokkenes nie, en wat vir hom probleme in sy party kan beteken in die tyd wat voorlê.
Ek wonder hoe gaan dit met prins Archie?
Siestog, hoop nie die wat uitgelaat gaan word, stort te lang krokodiltrane nie! He-he-he!
David Mabuza = Lid van die Zuma faksie as Adjunk President wat beteken ons vorder ” boggerol:”
Cr het net twee hase om uit sy goed te haal. CR manne of die Zuma manne.
Hy sal homself maar net soos Zuma met al sy korrupte kamerade omring. Hy is n pateet wat baie praat en nie sover kom om enigiets te doen nie. Te bang dat hy sy “ekstra inkomste” sal verloor.